b'\n_START_ARTICLE_\nElinor Remick Warren\n_START_PARAGRAPH_\nElinor Remick Warren (23. helmikuuta 1900 Los Angeles, Kalifornia \xe2\x80\x93 27. huhtikuuta 1991 Los Angeles, Kalifornia) oli yhdysvaltalainen s\xc3\xa4velt\xc3\xa4j\xc3\xa4. H\xc3\xa4nen tuotantoonsa kuuluu yli 200 orkesteri- ja vokaalimusiikkiteosta. H\xc3\xa4n syntyi Los Angelesissa, k\xc3\xa4vi Mills Collegea ja opiskeli my\xc3\xb6s New Yorkissa ja Pariisissa. Warrenin ensimm\xc3\xa4inen teos kuorolle ja orkesterille oli The Harp Weaver, jonka kantaesitettiin Carnegie Hallissa vuonna 1936. H\xc3\xa4nen muihin teoksiinsa lukeutuu Legend of King Arthur, jonka kantaesittiv\xc3\xa4t Los Angelesin filharmonikot vuonna 1940. Teosten joukossa on my\xc3\xb6s piano- ja kamarimusiikkia._NEWLINE_Warren oli naimisissa elokuvatuottaja Z. Wayne Griffinin kanssa. Mies kuoli vuonna 1981. Warrenilla oli tyt\xc3\xa4r ja kaksi poikaa._NEWLINE_Musiikintutkija Christine Ammer luonnehti Warrenia ainoaksi naiseksi huomattavien amerikkalaisten uusromantikkojen joukossa, johon kuuluivat my\xc3\xb6s Howard Hanson, Samuel Barber ja Gian Carlo Menotti. Warrenin merkitt\xc3\xa4vi\xc3\xa4 teoksia kuullaan Cambria Musicin CD-levyill\xc3\xa4. H\xc3\xa4nen nuottejaan ovat julkaisseet monet kustantajat, kuten Carl Fischer Music ja LudwigMasters. S\xc3\xa4velt\xc3\xa4j\xc3\xa4n musiikillisen perinn\xc3\xb6n jatkamiseksi perustettiin vuonna 1996 Elinor Remick Warren Society.'